कुल्लू (शम्भू): कुल्लू जिला के अंतर्गत आते जाणा गांव में एक जाइलो खाई में गिर गई। इस हादसे में एक महिला की मौत हो गई है जबकि चालक सहित 2 लोग घायल हो गए पुलिस ने घटना को लेकर मामला दर्ज कर छानबीन शुरू कर दी है। बिलासपुर जिला के बरमाणा की 7 महिलाएं इस गाड़ी में घूमने-फिरने कुल्लू-मनाली आई थीं। पुलिस ने बताया कि वापस बिलासपुर लौटते समय जाणा गांव में एक जगह चढ़ाई में सड़क पर पानी बहने से फिसलन काफी बढ़ गई थी। जब गाड़ी ऊपर नहीं चढ़ पाई तो चालक ने गाड़ी को रोक दिया। इस दौरान 2 को छोड़कर अन्य सभी महिलाएंं गाड़ी से नीचे उतर गईं। एक स्थानीय चालक को उन्होंने गाड़ी को आगे ले जाने के लिए तैयार किया।